stanford-oval/wikipedia huggingface dataset:
וילה לה פטראיה
הווילה > הגנים

הווילה מוקפת בירק: בחזית, במיקום פנורמי לכיוון העיר, הגנים הרשמיים, ואילו מאחור הפארק האנגלי הגדול.
הגנים הרשמיים מחולקים לשלושה מפלסים, תוך ניצול המדרון הלא סדיר של הגבעה. הטרסה הגבוהה ביותר, בקומת הקרקע של הבניין, ממנה אפשר ליהנות מנוף רחב של פירנצה, מורכבת משני גנים גדולים; הגן במזרח נקרא "אחו הפסלונים" וזה שבמערב "קומת המערב" או "אחו הערמונים".
מקור השם "אחו הפסלונים" ממזרקת פירנצה שהכינו טריבולו ופיירינו דה וינצ'י (1538–1547), ומעליה פסל ונוס מאת ג'אמבולוניה (עותקים של הפסלים המקוריים השמורים בתוך הווילה). כאן היו שני כלובי ציפורים סימטריים גדולים, שנוצרו בשנת 1872 משני צידי המזרקה, נוכחים בתמונות תקופתיות אך כעת נעלמו. מאותה תקופה, ובניגוד לכלובי הציפורים, נשמרה בצורה מושלמת, הבלוודרה הקטנה בפינה הדרומית-מזרחית. הריהוט והטפטים שוחזרו על בסיס רישום המלאי משנת 1911.
"אחו הערמונים" נטול כיום כל אפיון פורמלי, ואין עוד זכר לעצים שהעניקו לו את שמו, שהוחלפו על ידי ארזים בעידן בית סבויה. בקצה הרחוק לעבר העמק נמצאים שרידי אלון הגלעין (Quercus ilex) הגדול מהתקופה בה הווילה הייתה משכנו של ויטוריו אמנואלה השני, מלך איטליה.
אל המפלס האמצעי בטרסה השנייה, "קומת המשתלה" (Piano del Vivaio) בגלל האגן המלבני הגדול שאפיין אותה פעם, אפשר להגיע באמצעות גרם מדרגות דו שלבי עם מזרקה במרכז. במרכז הטרסה יש חממה, ואילו משני הצדדים יש ערוגות פרחים מעובדות, כשמצד שמאל שתולים צמחי פקעות.
בטרסה התחתונה, רחבה ומשופעת מעט, יש שיחי אשכרוע ירוק-עד (Buxus sempervirens) המאופיינים בעיצוב גאומטרי מורכב, בסגנון האופייני ביותר לגן האיטלקי. שיפוע הקרקע מגביל את היכולת להעריך באופן מלא את עיצוב הגנים בכללותו, שעם הזמן התפתח החל מהסידור בשני מעגלים זה לצד זה מחולקים בשבילים ניצבים זה לזה, שעדיין באים לידי ביטוי בעיצוב של היום שנשמר מאז המאה התשע עשרה. המזרקה במרכז היא תוספת מהמאה השמונה עשרה ומעליה נפטון מארד.
כדי להשקות את הגן, בנה טריבולו אמת מים, שנקראה "אמת המים ואלצ'ני (acquedotto di Valcenni), בנוסף לאמת המים של קסטלינה. למרות העבודה הגדולה הזו, המים אינם מהווים נדבך דומיננטי בקומפוזיציה של הגן, ומעבר לשתי המזרקות שהוזכרו, קיימת מזרקה שלישית בלבד, והיא ממוקמת בחלק האחורי של הווילה: זהו ספוג גדול שנשען על הקיר, דומה לאף גדול ממנו זולגים טיפות מים, הפרט הבולט בכיכר שמאחורי הווילה והמפריד אותה מהפארק הרומנטי המשתרע על הגבעה.
הסידור של הפארק הרומנטי הוא יצירתו של לאופולד השני, הדוכס הגדול של טוסקנה, שבשנת 1818 רצה לאחד את שתי הווילות השכנות של די קסטלו ופטראיה, ומינה את יוזף פריטש (Joseph Frietsch‏, 1829), אדריכל מבוהמיה, שהגה את הפארק הגדול שמסביבו כיום. לאחר שהשטח קוצץ כמה פעמים לאורך השנים, ניתן להעריך חלק משמעותי (כ-200 דונם), אך הוא לא נרחב כפי שנוצר במקור. הפרויקט התבסס על יצירת שדרה המחברת בין שתי הווילות, ממנה מסתעפים שבילים המתפתלים במעלה הגבעה, ונפתחים אל תצפיות, פלגים זורמים ובריכות מים. הצמחייה נשלטת על ידי עצים ירוקי עד ומחטניים: אלון הגלעין וברושים, אך ישנן גם דוגמאות לאלונים אדומים, מילה לבנת-פרחים (Fraxinus ornus), אלון לביד (Quercus pubescens) ומינים רבים של עצי אורן. הפארק פופולרי מאוד בקרב ציפורים נודדות שמשתמשות בו לעצירה, למעשה, מאז 2003 הוא מוגדר כ"נווה מדבר" של ארגון הצפרות האיטלקי LIPU‏ (Lega italiana protezione uccelli).
לקריאה נוספת

Isabella Lapi Ballerini, Le ville medicee. Guida completa, Giunti 2003.
Giardini di Toscana, a cura della Regione Toscana, Edifir 2001.
האכסדרה המזרחית
"קומת הפסל"
הגן האיטלקי
פרט מהגן התחתון עם כיפתו של ברונלסקי ברקע הפנורמי
פסו פלומה

| --- | --- |

 לידה:  15 ביוני 1999 (בן 25) מקסיקו ספופן, חליסקו, מקסיקו
 שם לידה:  חסן אמיליו קבנדה לאיה
 שם במה:  פסו פלומה
 מוקד פעילות:  מקסיקו
 תקופת הפעילות:  מ-2020
 סוגה:  קורידוס טומבדוס 
 שפה מועדפת:  אנגלית, ספרדית מקסיקנית 
 כלי נגינה:  גיטרה
 פרסים והוקרה:  Grammy Award for Best Regional Mexican Music Album (including Tejano) (2024) 
 www.pesopluma.com
 פרופיל ב-IMDb
 
חסן אמיליו קבנדה לאיה (בספרדית: Hassan Emilio Kabande Laija; נולד ב-15 ביוני 1999) הידוע בשם הבמה פסו פלומה (בספרדית: Peso Pluma), הוא מוזיקאי מקסיקני.
ביוגרפיה

הוא נולד ב-15 ביוני 1999, בעיר ספופן שבמדינת חליסקו במקסיקו. הוא הפגין תשוקה למוזיקה בגיל צעיר ולמד לנגן בגיטרה כשהיה נער, בעיקר באמצעות הדרכות מקוונות הזמינות ביוטיוב. את חוויותיו המוקדמות עם מוזיקה תיעד ביומן, שלאורך זמן, התפתח למחברת כתיבת שירים. הוא מכיר בכך שכתיבת שירים הפכה עבורו לפעילות טיפולית, מדיום שדרכו הוא מסוגל לבטא את רגשותיו ולשפר את כישוריו המוזיקליים.
המסע המקצועי של פסו פלומה בתעשיית המוזיקה החל בשנת 2020, עם שיתופי פעולה בולטים עם בן דודו, רוברטו "טיטו" לאיה גרסיה, שמוכר גם בשם טיטו דאבל פי. השותפות שלהם הניבה שני אלבומי הופעה, שנקראו Disco en Vivo שיצא בפברואר 2020 ו-Disco en Vivo, Vol. 2 שיצא ביולי 2020. אלבומים אלה סקרו את ההופעות החיות של פסו פלומה ברחבי חליסקו, ויצאו תחת חברת התקליטים העצמאית – "אל קרטל דה לוס אנחלס".
באותה השנה, פסו פלומה הוציא את אלבום האולפן הראשון שלו בשם Ah y Qué? באפריל, שכלל 12 רצועות ושיתופי פעולה עם אמנים כמו אל צ'ופרו, לאלו רייס, וחורחה מוראלס אל ג'ילגוארו. הקריירה המוזיקלית שלו עשתה קפיצת מדרגה משמעותית בשנת 2021 עם יציאת אלבום האולפן השני שלו Efectos Secundarios. עם זאת, הייתה זו שנת 2022 שסימנה נקודת מפנה בקריירה שלו עם יציאת הסינגל "El Belicón" לצד ראול וגה. הסינגל זכה להצלחה מסחרית, מכר 480,000 יחידות וקיבל תואר של שיר פלטינה 8× (לטיני) על ידי איגוד תעשיית ההקלטות האמריקאי. בעקבות הצלחה זו, הוא הוציא מיני אלבום בשם Sembrando ודואט שנוי במחלוקת "Siempre Pendientes" עם תואר של שיר פלטינה מחומשת (לטיני) עם לואיס אר קונריקס, שנכנס למצעד בילבורד גלובל 200.
שיתופי הפעולה שלו התרחבו לאמנים אחרים כמו נתנאל קאנו שאיתם הוציא את הרצועות "AMG" ו-"PRC", שהפכו ללהיטים גדולים בקהילת המוזיקה הלטינית, במיוחד בפלטפורמת המדיה החברתית טיקטוק. רצועות אלו הופיעו בבילבורד הוט 100, והגבירו את הפופולריות של פסו פלומה עוד יותר. רגע היסטורי בקריירה שלו הגיע באפריל כשפסו פלומה ואזלבון ארמדו הוציאו את "Ella Baila Sola", השיר המקסיקני האזורי הראשון שהגיע לעשירייה הפותחת של בילבורד הוט 100, ובסופו של דבר הגיע למקום הרביעי. למרות הקריירה המצליחה שלו, פסו פלומה התמודד עם אתגרים, כמו ביטול מופע בטיחואנה עקב איומי מוות.
פסו פלומה הופיע בטקס פרסי המוזיקה של בילבורד לשנת 2023, שהתקיים ב-19 בנובמבר 2023.
סגנון מוזיקלי

הסגנון המוזיקלי הייחודי של פסו פלומה, שמאופיין כמוזיקת קורידו (אנ') לטינית אורבנית, תרם משמעותית להחייאת אלמנט הקורידו במוזיקה המקסיקנית. השילוב הזה הזה מיקם אותו כאמן המושמע ביותר בפלטפורמות הסטרימינג במקסיקו.
דיסקוגרפיה > אלבומי סטודיו

Ah y Qué? :2020
Efectos Secundarios :2021
Génesis :2023
Éxodo :2024
הערות שוליים

↑  Griselda Flores, Corridos Artist Peso Pluma on His Quest for Global Domination: ‘I’m Up for the Challenge’, Billboard, ‏23 במרץ 2023 (באנגלית)
↑  Condé Nast, Quién es Peso Pluma, el mexicano que hace historia en las listas de éxito, GQ, ‏17 באפריל 2023 (בספרדית)
↑  Xander Zellner, Hot 100 First-Timers: Gabito Ballesteros, Peso Pluma & Natanael Cano Arrive With ‘AMG’, Billboard, ‏1 בפברואר 2023 (באנגלית)
↑  The Success of Corridos Tumbados, How Music Charts, ‏18 באפריל 2023 (באנגלית)
↑  Mayorquin, Orlando (2023-09-21). "Peso Pluma Cancels Tijuana Concert After Threats". The New York Times (באנגלית). ISSN 0362-4331. נבדק ב-2023-10-29.
↑  Griselda Flores, Peso Pluma Set to Perform at the 2023 Billboard Music Awards, Billboard, ‏2023-11-06 (באנגלית אמריקאית)
↑  Alfonso Rodríguez | El Sol de Sinaloa, ¿Quién es Peso pluma? El cantante al que acusan de apología del narco en Culiacán, El Sol de Sinaloa | Noticias Locales, Policiacas, sobre México, Sinaloa y el Mundo (בספרדית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
↑  2024 Latin GRAMMYs: See The Full Winners & Nominations List | GRAMMY.com, grammy.com
↑  Dan Heching, MTV VMAs 2024: See who won, CNN, ‏2024-09-12 (באנגלית)
↑  Paul Grein, Taylor Swift Leads Finalists for 2023 Billboard Music Awards: Full List, Billboard, ‏26 באוקטובר 2023 (באנגלית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  Sigal Ratner-Arias, Karol G Tops 2024 Billboard Latin Music Awards Finalists: Complete List, Billboard, ‏2024-09-12 (באנגלית אמריקאית)
↑  Paul Grein, Jung Kook, The Kid LAROI, Sabrina Carpenter & More Set to Perform at 2023 MTV EMAs, Billboard, ‏17 באוקטובר 2023 (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  2024 iHeartRadio Music Awards: See The Full List Of Winners, iHeart (באנגלית)
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
| --- | --- |
בקרת זהויות :  LCCN: no2024027387  MusicBrainz: 75e4f8ef-34c3-44fd-8467-88a7d9599f77  VIAF: 7170663530706761861   WorldCat (עם VIAF): 7170663530706761861
מינרווה מקגונגל

| --- | --- |

מגי סמית' בתפקיד מקגונגל
 שם ספר:  הארי פוטר
 שם סרט:  הארי פוטר
 הופעה ראשונה:  הארי פוטר ואבן החכמים
 הופעה אחרונה:  חיות הפלא: הסודות של דמבלדור
 יוצרים:  ג'יי קיי רולינג
 גילום הדמות:  מגי סמית', פיונה גלסקוט (חיות הפלא: הפשעים של גרינדלוולד)
 דיבוב בשפה העברית:  רבקה מיכאלי
 מידע
 סטטוס:  מכשפה חצויית דם
 תאריך לידה:  4 באוקטובר 1935
 מין:  נקבה
 מקצוע:  מורה לשינויי צורה ראש בית גריפינדור סגנית מנהל הוגוורטס מנהלת הוגוורטס
 שיוך:  עולם הקסמים של הארי פוטר
 מומחיות:  שינויי צורה קוסמות וכישופים
 כוחות:  קסמים, שינוי צורה לחתול, קווידיץ' (בעבר)
 צורה:  חתול הבית 
 סגנון לחימה:  קסמים
 אזרחות:  הממלכה המאוחדת 
 דמויות קשורות
 חברים:  אלבוס דמבלדור, הארי פוטר, רון ויזלי, הרמיוני גריינג'ר, מסדר עוף החול, מיילסטון אורקהארט (בעל, נהרג), האגריד
 אויבים:  לורד וולדמורט ואוכלי המוות
 
פרופסור מינרווה מקגונגל (באנגלית: Minerva McGonagall; נולדה ב-4 באוקטובר 1935) היא דמות בדיונית בסדרת הספרים "הארי פוטר" מאת הסופרת ג'יי קיי רולינג. בתחילת הסדרה היא מכהנת כסגנית-המנהל, כראש בית גריפינדור, וכמורה לשינוי צורה בבית הספר הוגוורטס לכישוף ולקוסמות, שם היא החלה ללמד בדצמבר 1956. מקגונגל מחשיבה את המקצוע שהיא מלמדת למורכב והמסוכן ביותר שנלמד בהוגוורטס. סיימה את הוגוורטס ב-1954 בהצטיינות ועבדה כשנתיים במחלקה לאכיפת חוקי הקסם. בהמשך התחתנה עם הבוס שלה אלפינסטון אורקהארט והתאלמנה ממנו ללא ילדים.
תיאור הדמות

מקגונגל מתוארת כאישה גבוהה, בעלת סבר פנים חמור במיוחד. שיערה שחור ואסוף בפקעת הדוקה. היא מרכיבה משקפיים מרובעים. והיא האנימאגוס הראשון שמופיע בסדרה, ויכולה להפוך לחתולה מנומרת. גם בצורת האנימאגוס שלה, למקגונגל יש ריבועים שחורים סביב העיניים, המייצגים את משקפיה. כמו כן, יש לה חיבה לבדים משובצים, ככל הנראה כתוצאה ממורשת סקוטית. מקגונגל היא מהתומכות המרכזיות של אלבוס דמבלדור והסגנית של אלבוס דמבלדור, והיא חברה במסדר עוף החול בספר החמישי. ניתן לראות כי הפרופסור מקגונגל דואגת מאוד לתלמידי גריפינדור, ובמיוחד להארי פוטר וחבריו. למרות הקשיחות שהיא משדרת ורמת המשמעת הגבוהה שהיא דורשת מתלמידיה, היא מסייעת להארי וחבריו לבצע פעילויות מסוכנות ומתריסות נגד גורמים יותר בכירים ממנה.
תפקידה בספרים > הספר הראשון

הופעתה הראשונה של מקגונגל בסדרת הספרים נמצאת כבר בפרק הפתיחה של הספר הראשון, כאשר היא פוגשת את אלבוס דמבלדור בבית דודו ודודתו של הארי. כסגנית המנהל, מקגונגל היא חברת הצוות שמנהלת את טקס המיון בהוגוורטס. מקגונגל, בתפקידה כראש בית גריפינדור, מאוד מעוניינת בהצלחתה של קבוצת הקווידיץ' הביתית. בספר הראשון, לאחר שהיא מבחינה בכישורי התעופה של הארי, היא ממליצה שהוא ימלא את התפקיד של המחפש. מקגונגל ודמבלדור מחליטים לאשר להארי להחזיק מטאטא מרוץ, וזאת למרות שלתלמדי שנה ראשונה אסור בדרך כלל להביא מטאטא. בנוסף, הארי מוצא את הפרופסור מקונגל כמישהי שלא כדאי להסתבך איתה בצרות ברגע הראשון שהוא רואה אותה.
תפקידה בספרים > ספר שני עד ספר רביעי

בספר השני תפקידה של מקגונגל קטן יותר, אך לקראת סוף הספר היא מתמנה למנהלת בפועל לאחר שדמבלדור מושעה מתפקידו. גם בספר השלישי יש למקגונגל תפקיד קטן יחסית. בספר הרביעי מקגונגל מודאגת מאוד מהשתתפותו של הארי בטורניר הקוסמים המשולש . בהמשך התירה לו להשתמש בכיתת שינויי הצורה כדי להתאמן לקראת המשימה השלישית.
תפקידה בספרים > הספר החמישי והספר השישי

בספר החמישי, פרופסור מקגונגל מזהירה את הארי לא להתגרות בדולורס אמברידג', שעובדת בשביל משרד הקסמים. מאוחר יותר מתברר שמקגונגל ואמברידג' מתעבות אחת את השנייה, ובכך הן מייצגות את המחלוקת העזה השוררת בין משרד הקסמים ובין מסדר עוף החול והעומד בראשו, אלבוס דמבלדור. כאשר אמברידג' ומספר הילאים ממשרד הקסמים ניסו לעצור את רובאוס האגריד ולקחת אותו לאזקבאן, מקגונגל ניסתה לעצור אותם, אך הותקפה על ידם כאשר נשלחו לעברה ארבעה כישופים משתקים במקביל. היא נלקחה מבית הספר אל בית החולים על שם הקדוש מנגו, וחזרה להוגוורטס זמן מה לאחר הקרב במשרד הקסמים, ואף הביעה צער שלא יכלה לרוץ אחרי אמברידג' כאשר זו נמלטה מהוגוורטס ומפיבס שרדף אחריה. מאדאם פומפרי, אחות בית הספר הוגוורטס, מעידה על כוחה המרשים ועל כישוריה כמכשפה, ומציינת כי "כאילו שמישהו מהם [דולורס אמברידג' וההילאים] היה יכול לשתק את מינרווה מקגונגל בקרב פנים מול פנים לאור היום! פחדנות, זה מה שזה... פחדנות מתועבת".
בספר השישי היא מופיעה פחות, אך כשדמבלדור מת היא הופכת למחליפה שלו ואף מנסה להשיג מידע מהארי על הניסיון שלו ושל דמבלדור למצוא הורקרוקסים, אך ללא הועיל.
תפקידה בספרים > הספר השביעי

בספר השביעי מתברר כי הפרופסור מקגונגל איננה המנהלת של הוגוורטס, והיא חוזרת לתפקיד המורה לשינויי צורה (לאחר שבמשך תקופה קצרה בסוף הספר השישי הייתה המנהלת בפועל). המנהל החדש של הוגוורטס הוא סוורוס סנייפ, שמונה על ידי משרד הקסמים הפועל לפי הוראותיו של וולדמורט.
לקראת סוף הספר, הארי, רון והרמיוני מגיעים להוגוורטס כדי לחפש את אחד ההורקרוקסים האבודים. לאחר שכמעט ונתפס על ידי אמיקוס קארו, אוכל המוות שמלמד את מקצוע אומנויות האופל, מקגונגל מסייעת להם להתגבר עליו. במהלך האירועים הללו קארו יורק בפניה והארי מטיל עליו את קללת הקרושיאטוס. לאחר מכן מקגונגל נלחמת בסוורוס סנייפ וגורמת לו לברוח מבית הספר, בסיועו של פרופסור פליטיק וצוות המורים. בשעות שלאחר מכן היא מארגנת את כוחות ההגנה על הוגוורטס ואף נלחמת בעצמה בוולדמורט.
תפקידה בספרים > הארי פוטר והילד המקולל

בספר היא פעילה כמנהלת בית הספר בו מתחנך הדור הצעיר בעולם הקוסמים, עוזרת למשפחות פוטר, ומאלפוי לאתר את ילדיהם שנודדים בזמן,  בספר הארי פוטר מקניט אותה שאין לה ילדים.
בספר "מעשיות בידל הפייטן" נכתב שמינרווה מקגונגל היא מנהלת בית הספר הוגוורטס לאחר אירועי הספר השביעי, כצפוי לאור תפקידה כממלאת מקומו של אלבוס דמבלדור.
שמה

המקור של שמה הפרטי הוא ממינרווה, אלת החוכמה הרומית. בדומה אליה, פרופסור מקגונגל גם אמיצה וגם חכמה. תכונות אלה גרמו בילדותה למצנפת המיון כמעט לשייך את מקגונגל לבית רייבנקלו. המקור של שם משפחתה הוא בשמו של המשורר הסקוטי בן המאה ה-19, ויליאם טופז מקגונגל, ששמו היה למשל ולשנינה כמשורר גרוע.
בקולנוע ובטלוויזיה

בסדרת הסרטים המבוססת על ספרי הארי פוטר, מקגונגל מגולמת על ידי השחקנית מגי סמית' ומדבבת אותה בגרסה העברית השחקנית רבקה מיכאלי. במהלך צילומי הסרט השישי חלתה סמית' בסרטן השד, ונאלצה לחבוש פאה במשך כל הצילומים. לאחר מכן הודיעה כי החלימה מהמחלה. בסרט הפריקוול - חיות הפלא: פשעיו של גרינדלוולד, השחקנית פיונה גלסקוט מגלמת את מקגונגל הצעירה, למרות שעל פי ספרי הארי פוטר פרופסור מקגונגל נולדה בשנת 1935, זאת בניגוד לעובדה שעלילת הסרט מתרחשת בשנת 1927.
הדמות תגולם על ידי שחקנית חדשה עבור העיבוד הטלוויזיוני לספרים.
הערות שוליים

↑  תמליל של ריאיון עם ג'יי. קיי רולינג
↑   Dame Maggie Smith reveals Harry Potter breast cancer treatment struggle, The Telegraph, 5 October 2009
יונג מיקו

| --- | --- |

 לידה:  8 בנובמבר 1997 (בת 27) Añasco, פוארטו ריקו, ארצות הברית 
 שם לידה:  מריה ויקטוריה רמירז דה ארייטנו קארדונה
 שם במה:  יונג מיקו
 מוקד פעילות:  ארצות הברית 
 תקופת הפעילות:  מ-2019 
 מקום לימודים:  Interamerican University of Puerto Rico 
 עיסוק:  זמרת • פזמונאית
 סוגה:  רגאטון • פופ לטיני • טראפ לטיני
 שפה מועדפת:  ספרדית פוארטו-ריקנית 
 חברת תקליטים:  סוני מיוזיק לטין, קפיטול מיוזיק גרופ 
 פרסים והוקרה:  MTV Europe Music Award for Best Caribbean Act (2023) 
 youngmiko.com
 פרופיל ב-IMDb
 
מריה ויקטוריה רמירז דה ארלאנו קרדונה (נולדה ב-8 בנובמבר 1998) הידועה בשם יונג מיקו, היא ראפרית, זמרת-יוצרת וכדורגלנית עבר פורטוריקנית.
יונג מיקו הוציאה את EP הבכורה שלה, Trap Kitty בשנת 2022 .
ב-5 באפריל 2024 הוציאה את אלבום הבכורה שלה.
ביוגרפיה

רמירז נולד באנאסקו, פוארטו ריקו. היא החלה לכתוב שירים לראשונה בזמן שלמדה בבית ספר קתולי במאיאג'אז, פוארטו ריקו .
רמירז למדה אומנות חזותית באוניברסיטה המקומית.
עד שפרצה בתחום המוזיקה, עבדה כאמנית קעקועים במשך 4 שנים.
קריירה

ב-2018, היא התחילה לשיר ראפ, בהתחלה כתבה מילים למנגינות שהורידה מיוטיוב והעלתה אותם ל- SoundCloud תחת השם יונג מיקו.
השיר הראשון שהעלתה נקרא Quiero.
בשנת 2022, רמירז הוציאה את EP הבכורה שלה, Trap Kitty, הכולל בעיקר שירים בסגנון טראפ לטיניות .
יונג מיקו משלבת את זהותה המינית ותחומי העניין שלה במוזיקה שלה, כולל אנימה, מוזיקה אורבנית ו-בנות הפאוור פאף.
ב-27 ביולי 2023, יצא דואט עם פייד שלה, "Classy 101". השיר צבר מעל 430 מיליון צפיות ביוטיוב והגיע למקום ה-99 ב- Billboard Hot 100.
בינואר 2024 הקליטה סשן עם התקליטן המצליח ביסאראפ.
באפריל 2024 זכתה בפרס האימפקט לנשים של מגזין בילבורד.
בשנת 2025 דיבבה בסרט האנימציה הקומי "Sneaks" את דמותה של טיפאני.
חיים אישיים

רמירז הוא לסבית מוצהרת.
דיסקוגרפיה

אלבומי אולפן
| שם | פרטים |
| --- | --- |
Att.:  פרסום: 5 באפריל 2024  חברת תקליטים: The Wave, Sony Latin  פורמטים: הורדה דיגיטלית, סטרימינג
דיסקוגרפיה > אי.פי

| שם | פרטים |
| --- | --- |
Trap Kitty:  פרסום: 22 ביולי 2022  חברת תקליטים: The Wave, Jak, Sony Latin  פורמטים: הורדה דיגיטלית, סטרימינג
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס המוזיקה של iHeartRadio | האמן הלטיני החדש הטוב ביותר | יונג מיקו | זכייה |  |
| 2024 | פרס המוזיקה האמריקאית הלטינית | האמן החדש של השנה | יונג מיקו | זכייה |  |
| 2024 | פרס המוזיקה האמריקאית הלטינית | אמן הסטרימינג של השנה | יונג מיקו | מועמדות |  |
| 2024 | פרס המוזיקה האמריקאית הלטינית | אמן אורבני אהוב | יונג מיקו | מועמדות |  |
| 2024 | פרס המוזיקה האמריקאית הלטינית | השיר הלטיני העולמי של השנה | "Classy 101" (עם פייד) | זכייה |  |
| 2024 | פרס המוזיקה האמריקאית הלטינית | שיתוף הפעולה הטוב ביותר - אורבני | "Classy 101" (עם פייד) | זכייה |  |
| 2024 | פרס המוזיקה הלטינית של בילבורד | האמן החדש של השנה | יונג מיקו | מועמדות |  |
| 2024 | פרס המוזיקה הלטינית של בילבורד | אמנית השירים הלטיניים החמים של השנה, אישה | יונג מיקו | מועמדות |  |
| 2024 | פרס המוזיקה הלטינית של בילבורד | אמנית השנה של האלבומים הלטיניים החמים, אישה | יונג מיקו | מועמדות |  |
| 2024 | פרס המוזיקה של MTV אירופה | האמן הקאריבי הטוב ביותר | יונג מיקו | זכייה |  |
| 2024 | פרס גראמי הלטיני | הביצוע האורבני/פיוז'ן הטוב ביותר | "Young Miko: Bzrp Music Sessions, Vol. 58" (עם ביסאראפ) | מועמדות |  |
| 2025 | פרס גראמי | אלבום המוזיקה האורבנית הטוב ביותר | Att. | מועמדות |  |
הערות שוליים

↑  Federación Puertorriqueña de Fútbol, Otra victoria para nuestra Selección U-20 Femenina, Federación Puertorriqueña de Fútbol, ‏2015-06-22 (באנגלית אמריקאית)
↑  Frances Solá-Santiago, Welcome to Young Miko's World, Rolling Stone, ‏2023-06-26 (באנגלית אמריקאית)
↑  YOUNG MIKO || BZRP Music Sessions #58, נבדק ב-2024-04-04
↑  Stefanie Tanaka, Young Miko Receives the AMEX Impact Award | Billboard News, Billboard, ‏2024-03-11 (באנגלית אמריקאית)
↑  Guisell Gomez, The Power of LGBTQ+ Representation: Latina Trap Star Young Miko Held Her First Concert and It Was Sold Out, BELatina, ‏2023-07-03 (באנגלית אמריקאית)
↑  2024 iHeartRadio Music Awards: See The Full List Of Winners, iHeart (באנגלית)
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
↑  Sigal Ratner-Arias, Here Are the 2024 Billboard Latin Music Awards Winners: Complete List, Billboard, ‏2024-10-21 (באנגלית אמריקאית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  2024 Latin GRAMMYs: See The Full Winners & Nominations List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  LCCN: no2024027394  MusicBrainz: c4442130-e7f2-40aa-bcab-b921cc45a365  VIAF: 2239171191137058030005   WorldCat (עם VIAF): 2239171191137058030005
אלכסנדר סרלוט

אלכסנדר סֶרְלוֹט (בנורווגית: Alexander Sørloth; נולד ב-5 בדצמבר 1995) הוא כדורגלן נורווגי המשחק בעמדת החלוץ באתלטיקו מדריד ובנבחרת נורווגיה.
קריירת מועדונים > רוזנבורג

סרלוט שיחק במחלקת הנוער של רוזנבורג וחתם ביולי 2013 בקבוצת הבוגרים של המועדון. הוא ערך את הופעת הבכורה שלו בבוגרים כשעלה בתור מחליף במחצית השנייה במשחק המוקדמות הראשון בליגה האירופית נגד קרוסיידרס. לקח לו רק 12 דקות כדי לכבוש גם את שער הבכורה שלו באותו משחק, השער השישי בניצחון 2–7.
ערך את הופעת הבכורה שלו בליגת העל הנורווגית ב-20 ביולי 2014 כשעלה בתור מחליף בדקה ה-60 במשחק נגד סוגנדאל.
סרלוט יצא להשאלה בבודה/גלימט בקיץ 2015. היה בין השחקנים הטובים בקבוצה ובליגה, הוא כבש 13 שערים ו-5 בישולים ב-26 הופעות. במשחקו האחרון בקבוצה כבש שלושער.
קריירת מועדונים > חרונינגן

ב-6 בנובמבר 2015, חתם בחרונינגן לארבע וחצי שנים ועבר למועדון בסוף אותה עונה. חרונינגן שילמה 750 אלף יורו עבורו.
קריירת מועדונים > מיטיולן

ב-1 ביוני 2017, חתם לארבע שנים במיטיולן.
קריירת מועדונים > קריסטל פאלאס

ב-31 בינואר 2018, חתם בקריסטל פאלאס. ערך את הופעת הבכורה שלו במועדון ב-10 בפברואר 2018 בהפסד 1–3 לאברטון. ב-28 באוגוסט, כבש את שער הבכורה שלו בגביע הפוטבול ליג בניצחון 0–1 מול סוונסי סיטי.
קריירת מועדונים > השאלה לגנט

ב-8 בינואר 2019, עבר בהשאלה לחצי עונה לגנט מליגת העל הבלגית.
קריירת מועדונים > השאלה לטרבזונספור

ב-אוגוסט 2019, סרלוט עבר בהשאלה לשנתיים לטרבזונספור מליגת העל הטורקית.
משחקו הראשון בקבוצה היה בשלב המוקדמות השלישי של הליגה האירופית, במשחק כבש גם את השער השני במשחק שנגמר בתוצאה 2–2. במרץ 2020, כבש שלושער במשחק מול קסימפאשה שנגמר בתוצאה 0–6.
ב-5 ביולי 2020, הפך לשחקן שכבש הכי הרבה שערים בעונה אחת בטרבזונספור, עם 29 שערים בעונה, וכך שבר את שיאו של שותא ארבלדזה.
קריירת מועדונים > ר.ב. לייפציג

ב-22 בספטמבר 2020, חתם בר.ב. לייפציג.
ב-2 בדצמבר 2020, כבש את שער הבכורה שגם הכריע את הניצחון מול איסטנבול בשאקשהיר במשחק שנגמר בתוצאה 3–4 בשלב הבתים של ליגת האלופות.
קריירת מועדונים > ספרד

ב-25 באוגוסט 2021 הושאל סרלוט לריאל סוסיאדד.
ב-25 ביולי 2023 חתם סרלוט לחמש שנים בויאריאל. עד סוף העונה, הוא כבש 23 שערים ב-32 הופעות, והתברג במקום השני בדירוג כובשי הפיצ'יצ'י. ב-27 באוגוסט, הבקיע השחקן את שערו הראשון, בהפסד 4-3 לברצלונה. ב-19 במאי 2024, הבקיע השחקן רביעייה נגד ריאל מדריד. בתום העונה, הוא עבר לאתלטיקו מדריד, בחוזה לארבע שנים תמורת 32 מיליון יורו.
קריירת נבחרות

סרלוט שיחק בכל הנבחרות הצעירות של נורווגיה ונכלל גם בסגל נבחרת נורווגיה הבוגרת.
חיים אישיים

סרלוט הוא בנו של שחקן העבר ירן סרלוט ששיחק ברוזנבורג ובנבחרת נורווגיה.
הערות שוליים

↑  Sorloth joins Midtjylland (ארכיון)
↑  Sørloth Is New Eagles Number Nine, www.cpfc.co.uk (באנגלית)
↑  Sørloth Not Satisfied After Debut, www.cpfc.co.uk (באנגלית)
↑    Alex Bywater, ‏Alexander Sorloth fires first Crystal Palace goal to see off Swansea in Carabao Cup, The Telegraph, 28 August 2018
↑  Alexander Sørloth Joins KAA Gent on Loan, www.cpfc.co.uk (באנגלית)
↑  Alexander Sørloth joins Trabzonspor on loan, www.cpfc.co.uk (באנגלית)
↑  Trabzonspor sonradan açıldı, www.cumhuriyet.com.tr (בטורקית)
↑  fanatik, Sörloth’tan Trabzonspor’da ilk hat-trick, Fanatik
↑  Welcome, Alexander Sørloth!
↑  אורי קופר, "הוויקינגים": דור הזהב השני של נבחרת נורבגיה, באתר ynet, 11 בנובמבר 2020
משה שמעוני

| --- | --- |

 לידה:  9 בדצמבר 1968 (בן 56) 
 מדינה:  ישראל 
 מקום מגורים:  ירושלים
 פעילות בולטת:  יו"ר רכבת ישראל
 השכלה:  המרכז האקדמי שערי מדע ומשפט (2000)  ישיבת הכותל (1990) 
 מקצוע:  ניהול
 תפקיד:  מנכ"ל המשרד לשירותי הדת (2001–2003) 
 בת זוג:  חני בר שלום
 מספר צאצאים:  3
 
משה שמעוני (נולד ב-9 בדצמבר 1968) הוא עורך דין ואיש ניהול ישראלי המשמש כיו"ר דירקטוריון רכבת ישראל. קודם לכן שימש כמנכ"ל משרד הדתות ובתפקידים ניהוליים אחרים.
ביוגרפיה

נולד בירושלים. למד בישיבת הכותל. בין השנים 1986–1990 שירת שירות מלא בחיל המודיעין. את השכלתו האקדמית עשה בין השנים 1995–1998 במכללת שערי משפט, ב-2000 הוסמך כעורך דין (התמחות במקרקעין). תוך כדי לימודיו שימש כיועץ בכיר למנכ"ל משרד הפנים (1993–1999) ונציגו ברשות לפיתוח עיריית ירושלים (1997–1999). בהמשך שימש גם כעוזר בכיר למנכ"ל משרד התשתיות הלאומיות (1999–2011) ונציג שר התשתיות ברשות לפיתוח הנגב והגליל (1999–2001) וכנציג שר העבודה בבית הדין האזורי לעבודה (1998–2001).